PLANB เด้ง 3% ลุ้นไตรมาส 2 กำไรเฉียด 150 ลบ. ดันทั้งปีโต 7 เท่า โบรกชูเป้า 8.80 บ.
PLANB ดีด 3% นักลงทุนเก็งกำไรไตรมาส 2 เฉียด 150 ลบ. โบรกชี้กำไรทั้งปี 561 ลบ. เติบโต 777% แนะนำราคาเป้าหมาย 8.80 บ.
PLANB ดีด 3% นักลงทุนเก็งกำไรไตรมาส 2 เฉียด 150 ลบ. โบรกชี้กำไรทั้งปี 561 ลบ. เติบโต 777% แนะนำราคาเป้าหมาย 8.80 บ.
4 ส.ค. 2565

ผู้สื่อข่าวรายงานว่า วันนี้ (4 ส.ค.65) ราคาหุ้น บริษัท แพลน บี มีเดีย จำกัด (มหาชน) หรือ PLANB ณ เวลา 10:33 น. อยู่ที่ระดับ 6.40 บาท บวก 0.20 บาท หรือ 3.23% สูงสุดที่ระดับ 6.70 บาท ต่ำสุดที่ระดับ 6.35 บาท ด้วยมูลค่าการซื้อขาย 47.73 ล้านบาท

บล.เคทีบีเอสที ระบุในบทวิเคราะห์ว่า คาดผลประกอบการไตรมาส 2/65 จะกลับมามีกำไรสุทธิที่ 149 บ้านบาท ฟื้นตัวจากขาดทุนสุทธิ 71 ล้านบาท ในไตรมาส 2/64 โดยได้รับปัจจัยหนุนจากการเติบโตของรายได้จากเม็ดเงินโฆษณาขยายตัว การขยาย media capacity ที่คาดจะมีอัตราการใช้พื้นที่อยู่ที่ระดับ 55% ด้านรายได้ engagement marketing ขยายตัวต่อเนื่อง จากรายได้ BNK48 ขยายตัวจากกิจกรรมเลือกตั้ง, football ที่กลับมาแข่ง, SEA Games, และการแข่งขันมวย 3 รายการต่ออาทิตย์ ส่วนกำไรสุทธิปีนี้คาดจะอยู่ที่ 561 ล้านบาท เติบโต 777% จากงวดเดียวกันของปีก่อน แนะนำ “ซื้อ” ราคาเป้าหมาย 8.80 บาท